钦定古今图书集成/明伦汇编/官常典/第755卷 > 吴襄 朱纯臣 顾肇迹 邓文明 薛濂
## 钦定古今图书集成/明伦汇编/官常典/第755卷 > 吴襄 朱纯臣 顾肇迹 邓文明 薛濂

郭培民　、徐锡登　、宋裕德　、孙维藩　、杨崇猷　、吴遵周　、王先通　、张光灿　、方履泰、李国禄　、李凤翔　、高时明　、褚宪章　、张国元、

按《明外史金铉传》：“自范景文至铉二十人，皆自引决，
其他率委蛇见贼。贼以大僚多误国，概囚絷之。庶官
则或用或否。用者下吏政府铨除，不用者令诸将搒
掠取其赀。大率降者十七，刑者十三。福王时，以六等
罪治诸从逆者，而褒恤忠臣甚至。文武臣殉难，并予
赠荫祭葬，且建旌忠祠于都城，祀景文以下二十人”，
及大同巡抚卫景瑗、宣府巡抚朱之冯、布衣汤文琼、
诸生许琰四人，曰正祀；文臣；祀新乐侯刘文炳、惠安
伯张庆臻、襄城伯李国桢、驸马都尉巩永固、左都督
刘文耀、山西总兵官周遇吉、辽东总兵官吴襄七人，
曰正祀；武臣；祀太监王承恩一人，曰正祀；内臣；祀烈
妇成德母张氏、金铉母章氏、汪伟妻耿氏、刘理顺妻
万氏、妾李氏、马世奇妾朱氏、李氏、陈良谟妾时氏、吴
襄妻祖氏九人曰“正祀妇人”；又祀进士孟章明及郎
中徐有声、给事中顾𬭎、彭琯、御史俞志虞、徐标、朱廷
焕七人曰“附祀”；“文臣”；祀成国公朱纯臣、镇远侯顾肇
迹、定远侯邓文明、武定侯郭培民、阳武侯薛濂、永康
侯徐锡登、西宁侯宋裕德、怀宁侯孙维藩、彰武伯杨
崇猷、宣城伯卫时春、清平伯吴遵周、新建伯王先通、
安乡伯张光灿、右都督方履泰、锦衣卫千户李国禄
十五人，曰“附祀武臣。”祀太监李凤翔、王之心、高时明、
褚宪章、方正化、张国元六人曰附祀内臣，有司春秋
致祭。然顾𬭎、彭琯、俞志虞辈特为贼拷死，诸侯伯亦
大半以兵死。而郎中周之茂、员外郎甯承烈、中书宋
天显、署丞于腾云、兵马指挥姚成、知州马象乾，皆以
不屈死，顾未邀恤赠也。